Document ID: 32014D0850

KOMISSION TÄYTÄNTÖÖNPANOPÄÄTÖS,
annettu 26 päivänä marraskuuta 2014,
luvan antamisesta Irlannille käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun päätöksen 2010/5/EU, Euratom muuttamisesta
(tiedoksiannettu numerolla C(2014) 8932)
(Ainoastaan englanninkielinen teksti on todistusvoimainen)
(2014/850/EU, Euratom)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan atomienergiayhteisön perustamissopimuksen,
ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
on kuullut omien varojen neuvoa-antavaa komiteaa,
sekä katsoo seuraavaa:
(1)
Neuvoston direktiivin 2006/112/EY (2) 371 artiklan mukaan Irlanti saa edelleen vapauttaa arvonlisäverosta mainitun direktiivin liitteessä X olevassa B osassa tarkoitetut liiketoimet, jos ne olivat arvonlisäverosta vapautettuja 1 päivänä tammikuuta 1978; kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
(2)
Irlanti pyysi 28 päivänä huhtikuuta 2014 päivätyssä kirjeessään (3), että komissio jatkaa varainhoitovuoteen 2018 asti, kyseinen varainhoitovuosi mukaan luettuna, lupaa, jonka mukaisesti Irlanti saa käyttää direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta eräitä likimääräisiä arvioita arvonlisäverosta kertyvien omien varojen perusteen laskennassa. Irlannille olisi annettava lupa käyttää edelleen eräitä likimääräisiä arvioita arvonlisäverosta kertyvien omien varojen perusteen laskennassa.
(3)
Avoimuuden ja oikeusvarmuuden vuoksi lupa olisi myönnettävä määräaikaisena.
(4)
Sen vuoksi komission päätöstä 2010/5/EU, Euratom (4) olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/5/EU, Euratom 2 artikla seuraavasti:
”2 artikla
Tätä päätöstä sovelletaan 1 päivästä tammikuuta 2009 alkaen 31 päivään joulukuuta 2018.”
2 artikla
Tämä päätös on osoitettu Irlannille.
Tehty Brysselissä 26 päivänä marraskuuta 2014.

Labels: 2
8
3
18
15